Humenský zámok

Humenský zámok je niekdajšie sídlo dynastie Drugetovcov postavené v renesančnom štýle a prestavané v novobarokovom po tom čo sa stal majetkom Andrášiovcov (1812). Je národnou kultúrnou pamiatkou spolu s priľahlým parkom. V zámku sa nachádza Vihorlatské múzeum. Je to jedna z najväčších a najrozľahlejších stavieb kaštielneho typu na Slovensku.

História 
1317 – darovanie hradov Jasenov, Brekov a mestečka Humenné Filipovi a Jánovi Drugetovcom Karolom Robertom z Anjou, za služby v boji proti šľachte
1449 – prvá zmienka o kaštieli ako o kúrií v súvislosti s bratríkmi a požiarom. Predpokladá sa, že už na prelome 13. a 14. storočia stál na tomto mieste vodný hrad.
19. apríla 1684 zomrel posledný Druget, Žigmund, po smrti je manželky Terézie nastalo rozdelenie medzi rody Althan –  dcéra Juliana Terézia a Zichy – dcéra Klára
1728 – rozdelenie medzi deti Petra Zichyho, syna Františka a dcéry Teréziu, grófku Vandernath a Annu Máriu, grófku Csáky.
18. storočie – 2. polovica najrozsiahlejšia prestavba
1812 – svadbou Etelky Száparyovej, ktorá dostala majetky v Humennom do vena, s Karolom Andrássym, sa kaštieľ spája s rodom Andrássyovcov, menia jeho renezančnú podobu na novobarokovú podľa vzoru francúzskych barokových zámkov a vzniká aj francúzsky a anglický park
počas druhej svetovej vojny bol kaštieľ poškodený
1946 – požiar kaštieľa a následná provizórna oprava strechy
1950 – 1953 – v budove sídlilo Štátne ruské gymnázium
1960 – rozhodnutie Rady MNV o tom, že kaštieľ bude slúžiť aj múzejným účelom
1964 – začiatok veľkej rekonštrukcie, ktorá trvala sedem rokov
1971 – sprístupnenie prvej stálej expozície Kultúra bývania feudálov verejnosti, začalo múzejnú éru kaštieľa

Iné projekty

Referencie

Externé odkazy 
 História kaštieľa na stránkach Vihorlatského múzea 
 Kaštieľ Humenné na Slovakia.Travel.sk

Humenne
Stavby v Humennom